SET ปิดเช้าบวก 7 จุด รับแรงซื้อ DELTA-บิ๊กแคปหนุน
ดัชนีตลาดหุ้นไทยปิดเช้าวันนี้บวก 7 จุด จากแรงหนุน DELTA และแรงซื้อหุ้นกลุ่มอิเล็กทรอนิกส์-กลุ่มแบงก์ใหญ่ช่วยหนุน ช่วงบ่ายคาดยังบวกได้ต่อแต่อัพไซด์เริ่มจำกัด ให้แนวต้าน 1,680 จุด แนวรับ 1,665 จุด
ดัชนีตลาดหุ้นไทยปิดเช้าวันนี้บวก 7 จุด จากแรงหนุน DELTA และแรงซื้อหุ้นกลุ่มอิเล็กทรอนิกส์-กลุ่มแบงก์ใหญ่ช่วยหนุน ช่วงบ่ายคาดยังบวกได้ต่อแต่อัพไซด์เริ่มจำกัด ให้แนวต้าน 1,680 จุด แนวรับ 1,665 จุด
3 ม.ค. 2566

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยช่วงเช้าปรับเพิ่มขึ้นอย่างสดใส แรงหนุนหลักมาจากหุ้น DELTA พุ่งแรงต่อเนื่องช่วยผลักดันภาพรวมดัชนีอย่างมีนัยสำคัญ ทำให้ดัชนีช่วงเช้าขึ้นมาค่อนข้างโดดเด่นในวันแรกที่เปิดทำการซื้อขายในปี 66
ขณะเดียวกันยังมีแรงซื้อเข้ามาในหุ้นใหญ่ทั้ง กลุ่มอิเล็กทรอนิกส์ ราคาหุ้นเริ่มกลับมาฟื้นตัว และกลุ่มแบงก์ขนาดใหญ่ที่อาจเข้ามาเก็งผลการดำเนินงานปี 65 ส่วนตลาดหุ้นอื่นในภูมิภาคเอเชียวันนี้เคลื่อนไหวค่อนข้างผันผวนทั้งบวกและลบสลับกัน
แนวโน้มตลาดหุ้นไทยในช่วงบ่ายคาดว่ายังเคลื่อนไหวในแดนบวกได้ต่อ แต่อัพไซด์เริ่มจำกัด เพราะใกล้แนวต้านสำคัญ 1,680 จุด ประกอบยังไม่มีปัจจัยหนุนใหม่เข้ามา และยังมีความเสี่ยงของปัจจัยภายนอก ทำให้ในระยะสั้นตลาดหุ้นไทยอาจจะแกว่งตัวในกรอบจำกัด และให้แนวรับที่ 1,665 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 8,658.39 ล้านบาท ปิดที่ 904.00 บาท เพิ่มขึ้น 74.00 บาท
KCE มูลค่าการซื้อขาย 1,001.11 ล้านบาท ปิดที่ 46.75 บาท เพิ่มขึ้น 0.25 บาท
PTT มูลค่าการซื้อขาย 992.83 ล้านบาท ปิดที่ 33.00 บาท ลดลง 0.25 บาท
AOT มูลค่าการซื้อขาย 945.51 ล้านบาท ปิดที่ 75.00 บาท ราคาไม่เปลี่ยนแปลง
BANPU มูลค่าการซื้อขาย 811.84 ล้านบาท ปิดที่ 13.40 บาท ลดลง 0.30 บาท